b"\n_START_ARTICLE_\nFrancesc Xavier Marimon i Sabat\xc3\xa9\n_START_SECTION_\nBiografia\n_START_PARAGRAPH_\nMilitant de CDC des de 1979, a les eleccions municipals espanyoles de 1979 fou escollit regidor de l'ajuntament de Pallerols de Talavera, c\xc3\xa0rrec que va ocupar fins a 1999. De 1983 a 1988 fou diputat provincial de la Diputaci\xc3\xb3 de Lleida i de 1991 a 1995 vicepresident primer del consell comarcal de la Segarra. Aleshores treballava al sector privat com a directiu de les empreses Seimosa i Seimex fins a 1988. De 1983 a 1988 tamb\xc3\xa9 ha estat promotor de l'Institut d'Estudis Ilerdencs i impulsor de l'Institut Catal\xc3\xa0 del Voluntariat._NEWLINE_De 1988 a 1992 fou Director general d'Acci\xc3\xb3 C\xc3\xadvica del Departament de Benestar Social de la Generalitat de Catalunya, i el 1992 Delegat territorial del Govern de la Generalitat a Lleida._NEWLINE_Fou elegit diputat a les eleccions al Parlament de Catalunya de 1992. Uns mesos despr\xc3\xa9s renunci\xc3\xa0 al seu esc\xc3\xb3 quan fou nomenat Conseller d'Agricultura de la Generalitat de Catalunya, c\xc3\xa0rrec que va ocupar fins a 1999. Va renovar el seu esc\xc3\xb3 a les eleccions al Parlament de Catalunya de 1995.  _NEWLINE_A les eleccions generals espanyoles de 2000 fou escollit senador per la prov\xc3\xadncia de Lleida per CiU. De 2000 a 2004 fou portaveu del grup parlamentari de CiU al Senat i membre de la Diputaci\xc3\xb3 Permanent."